Pressemeddelelse

Maj 2016

Ny PEUGEOT Expert tager et spring ind i fremtiden

**Med den nye Expert vil Peugeot konsolidere sin stærke position på varebilsmarkedet i Europa og samtidig vinde nye kunder. Den er bygget på den nye EMP2 platform, hvilket giver en række fordele: Vægtreduktion, kompakt størrelse, effektive motorer, lav CO2-udledning og høj kvalitet.**

**Den introducerer flere innovative features, som er nye i segmentet, så som håndfri åbning af skydedøre, fleksibel indretning med Moduwork, automatisk nødbremse, VisioPack med bakkamera og stemmestyret 3D navigation (option).**

**Den nye Expert har en maksimal lasteevne på 1.400 kg og fås i tre længder, fra den helt kompakte version på 4.60 m til 5.30 m. Højden er reduceret til 1.90 m (før 1.94 m), hvilket giver garanti for parkeringsmuligheder i alle parkeringshuse. Sikkerheden er helt i top og Experten har således opnået de maksimale 5 stjerner i EuroNCAP´s crashtest.**

En moderne og effektiv letvægtsplatform

Den nye Expert er baseret på EMP2 platformen, hvilket er en effektiv base, der rummer de mange egenskaber, som har bidraget til succesen for Peugeot 308. Kongstanken bag udviklingen af EMP2 platformen er maksimal udnyttelse og optimering på alle områder. For Expert betyder det bl.a. et kompakt ydre kombineret med et rummeligt varerum og en fleksibel kabine. På trods af varebilens relativt høje karosseri sikrer EMP2 platformen et lavt tyngdepunkt og det giver en køreoplevelse, der i høj grad minder om oplevelsen bag rattet af en personbil.

Rekordlavt brændstofforbrug

Opbygningen af forvognen giver mulighed for at integrere 1.6 L og 2.0 L BlueHDi motorerne, der allerede er tilpasset EMP2 platformen. Sammen med en vægtreduktion på mellem 100 og150 kg i forhold til forgængeren betyder det, at den nye Expert har det laveste brændstofforbrug i klassen: op til 19,6 km/l.

Motorprogrammet består af 6 effektive BlueHDi motorer:

* 1.6 L BlueHDi 95 hk, 5-t5rins manuel gearkasse: 18,1 km/l - 144 g CO2/km
* 1.6 L BlueHDi 95 hk S&S, ESG gearkasse: 19,2 km/l – 135 g CO2/km
* 1.6 L BlueHDi 115 hk S&S, 6-trins manuel gearkasse: 19,6 km/l – 133 g CO2/km
* 2.0 L BlueHDi 120 hk S&S, 6-trins manuel gearkasse: 18,8 km/l – 139 g CO2/km
* 2.0 L BlueHDi 150 hk S&S, 6-trins manuel gearkasse: 18,8 km/l – 139 g CO2/km
* 2.0 L BlueHDi 180 hk S&S, EAT6 automatisk gearkasse: 16,2 km/l – 151 g CO2/km

Alle BlueHDi motorerne lever op til Euro 6 normen. De er udstyret med SCR katalysator kombineret med Peugeots partikelfilterteknologi, og dette system er anerkendt for at være den mest effektive anti-forureningsteknologi på markedet. AdBlue tanken er på 22,4 l, hvilket giver en rækkevidde på 15.000 km inden opfyldning.

En skræddersyet løsning til ethvert behov

Professionelle i dette segment har meget forskellige behov og forventninger afhængigt af deres erhverv. Derfor tilbyder Peugeot Expert en bred vifte af forskellige versioner. Den fås i tre længder: Kompakt, standard og lang og i tre forskellige udstyrsniveauer. Den kompakte version på 4,60 m har en maksimal lasteevne på 1.400 kg og er særdeles velegnet til professionelle, der har sin daglige gang i byområder. Standardversionen på 4, 95 m og den lange version på 5,30 m kan eksempelvist begge rumme tre Europaller, og har en lasteevne på op til 1.400 kg samt en varerumsvolumen på henholdsvis 5,8 og 6,6 m3.

Det fleksible bænksæde med Moduwork, som giver plads til tre personer i kabinen, er unik i segmentet. Det ene sæde kan foldes ned og derved give ekstra 1,16 m til særligt lange genstande. Herudover kan det midterste sæde foldes ned og bruges som skrivebord, hvis man har brug for et mobilt kontor.

Maksimal aktiv og passiv sikkerhed

Den nye Expert er homologeret med en standard varerumsadskillelse, men fås desuden med en skillevæg i termo?glas som option. Denne skillevæg giver ikke alene bedre akustik, temperaturstyring og sikkerhed for passagererne, den sikrer også en større komfort for passagererne, idet den giver mulighed for at rykke bagsædet 40 mm længere tilbage i forhold til standard adskillelsen.

Peugeot Expert er blevet crashtestet af EuroNCAP, som gav Expert de maksimale 5 stjerner i bedømmelsen af dens kollisionssikkerhed. Den scorede især høje point for beskyttelse af både børn og voksne samt for dens aktive sikkerhed.

De mulige aktive sikkerhedssystemer omfatter Active City Brake, Blind Spot Monitoring, automatisk nedblænding af fjernlys, stemmestyret navigationssystem med realtids trafikinformation, Head-up display med skiltegenkendelse og fartbegrænser med anbefalet max. hastighed. Herudover fås den nye Expert med LDWS (Lane Departure Warning System), som advarer føreren ved slingren og hvis bilen krydser de hvide vognbaneafmærkninger og som en helt ny feature er Driving Time Warning System en mulighed. Det er et sikkerhedssystem, hvor et kamera overvåger bilens bevægelser og sammenligner dem med rattets vinkel for at opdage, om føreren er uopmærksom. Hvis dette er tilfældet advares både visuelt og med lyd. Systemet kan også foreslå en pause, hvis føreren har kørt 2 timer uafbrudt ved en hastighed på 65 km/t eller mere.

Komfort i særklasse

Den nye Expert tilbyder en vifte af udstyr, som gør hverdagen lettere og mere komfortabel for brugeren. Den fås med nøglefri betjening af skydedørene, som kan åbnes med foden takket være en sensor i den nederste kant af bagkofangeren. En anden funktion, der letter arbejdslivet især i byen er VisioPack med bakkamera med 180 graders synsvinkel og zoom, og ikke mindst de mange opbevaringsrum på i alt 121 liter giver mulighed for aflægning og maksimal udnyttelse af kabinen.

Den 7” store touch skærm med 3D navigation (option) er intuitiv og nem at betjene uden at tage øjnene fra vejen takket være stemmestyring. Herudover er det muligt at afspejle mobiltelefonens funktioner på touch skærmen via Mirror Screen, som er kompatibel med både Apple CarPlay og Mirror Link.

Den nye Expert kommer på det danske marked efter sommeren. Priser og endelige specifikationer er endnu ikke fastlagt.